2 दिन ज्यादा असर; पेड़-खंभे गिरने का खतरा, 20 जून को दस्तक दे सकता प्री-मानसून
गुजरात में तबाही के बाद राजस्थान, MP व उत्तर प्रदेश से होते हुए चक्रवाती तूफान बिपरजॉय हिमाचल प्रदेश की ओर बढ़ रहा है। प्रदेश में भी इसका असर नजर आएगा। राहत की बात यह है कि जितनी रफ्तार से तेज हवाओं ने गुजरात में तबाही
गुजरात में तबाही के बाद राजस्थान, MP व उत्तर प्रदेश से होते हुए चक्रवाती तूफान बिपरजॉय हिमाचल प्रदेश की और बढ़ रहा है। प्रदेश में भी इसका असर नजर आएगा। राहत की बात यह है कि जितनी रफ्तार से तेज हवाओं ने गुजरात में तबाही मचाई है, हिमाचल में उतनी तेज हवाएं नहीं चलेंगी। मगर कुछ एक स्थानों पर भारी बारिश जरूर हो सकती है।
मौसम विज्ञान केंद्र शिमला के निदेशक डॉ. सुरेंद्र पाल ने बताया कि हिमाचल में बिपरजॉय तूफान का असर कल व परसों नजर आएगा। इससे 30 से 40 किलोमीटर की रफ्तार से तेज हवाएं चल सकती हैं और तेज बारिश हो सकती है।
हवाएं चलने से पेड़ व बिजली के खंभे आदि गिरने का खतरा बना हुआ है। इस चक्रवाती तूफान के कारण आज की तुलना में कल व परसों ज्यादा बारिश का अनुमान है। जबकि प्रदेश में मौसम 22 जून तक खराब रहने का अनुमान है।
बिपरजॉय के बीच प्री-मानसून की दस्तक संभव
डॉ. पाल ने बताया कि बिपरजॉय के बीच प्री-मानसून भी प्रदेश में दस्तक दे सकता है। उन्होंने बताया कि प्री-मानसून की बारिश 20 जून से शुरू हो सकती है। बिपरजॉय पर उन्होंने बताया कि हिमाचल से पहले राजस्थान, मध्यप्रदेश व उत्तर प्रदेश में इसका असर नजर आएगा।
प्रदेश में अभी सुहावना बना हुआ है मौसम 
बिपरजॉय और प्री-मानसून से पहले ही प्रदेश में बीच-बीच में हो रही बारिश से मौसम सुहावना हो गया है। इससे तापमान में काफी गिरावट दर्ज की गई। बीते 24 घंटे के दौरान भी प्रदेश का औसत अधिकतम तापमान नॉर्मल से 2.2 डिग्री कम रहा। इसी तरह न्यूनतम तापमान भी नॉर्मल से 1.8 डिग्री नीचे लुढ़का हुआ है। ऐसे में अगले पांच-छह बारिश शुरू होने के बाद तापमान में और गिरावट आएगी।